#

# PANTEORDNING PLAST-KEGS

## FOR PUBER, RESTAURANTER M.M.

Infinitum etablerte i 2021 panteordning for fat (Øl, Cider m.m.) av typen ***KeyKeg*** og ***Polykeg***. Det innebærer at det er tilrettelagt for at bryggerier og andre, heretter kalt produsenter, som bruker denne typen fat kan delta i ordning for pant og innsamling av Kegs fra 10 til 30 liter. Alle kegs må være merket med pantemerke for å gi rett til refusjon av pant.

 *Panteordningen for kegs er frivillig, men er avhengig av bred deltagelse for å sikre at den blir effektiv og økonomisk bærekraftig.*

## Håndtering i butikk

Det er utviklet egne plastsekker for innsamling av Kegs. Sekkene har unik strekkode for sporing og er merket med pantemerke for Kegs og Infinitums logo. Sekker må bestilles på Infinitums hjemmeside og krever pålogging som kunde.

Hver sekk har plass til et entydig definert antall Kegs avhengig av keg-størrelse:

**Keg Antall kegs pr sekk**

30 liter 3 stk

16 -24 liter 4 stk

10 -12 liter 6 stk

Når utsalgsted har fylt plastsekkene med det forhåndsdefinerte antallet Kegs bestilles henting via Infinitum sine hjemmesider (<https://customerportal.infinitum.no>). Dersom utsalgstedene har et jevnt volum, kan de få tildelt/avtale faste hentetider.

## Henting

Transportør registrerer hentingen ved å skanne plastsekkenes unike strekkode. Dersom det er tydelig avvik ift retningslinjene angitt i dette dokumentet kan sjåføren nekte å ta med sekken. Dersom utsalgsted velger å benytte en annen type plastsekk enn Infinitum sin, vil det ikke bli utbetalt pant for enhetene. Når sjåføren har skannet sekkene sendes en e-post til utsalgstedets registrerte mailadresse med opplysning om hentetidspunkt, antallet sekker og hvilke sekkenummer som er registrert.

## Beregning og betaling av panteoppgjør

Panteoppgjør beregnes pr. sekk innhentet. Infinitum tar stikkprøvekontroll av sekkene ift:

* Om fatene er merket med pantemerke
* antall enheter i sekken
* mix ift størrelser (volum) på kegs i samme sekk (se over pkt.1 – antall Kegs pr. sekk))
* avfall eller annet uønsket innhold i sekken

Avvik på ett eller flere av ovennevnte punkter vil bli registrert og fulgt opp. Ved gjentatte avvik vil oppgjør reduseres eller stoppes.

Utbetaling av pant til utsalgsted vil skje hver 14. dag med basis i hentet antall godkjente Infinitum sekker med Kegs.

Ved spørsmål, ta kontakt med Infinitum på

* tlf 22 12 15 20 eller
* epost – info@infinitum.no

Med vennlig hilsen

Kjell Olav A. Maldum

*Adm. dir.*

909 63 999